
Vă repet, nu știu ce s-a întâmplat cu Harley Warren. Cred 
totuși - aproape că sper - că se odihnește într-o netulburată 
uitare, dacă o asemenea fericire poate exista aievea undeva. Este 
adevărat că, vreme de cinci ani, am fost prietenul lui cel mai 
apropiat si că am participat, partial, la înfricoșătoarele sale 
cercetări asupra misterelor lumii. Deși memoria mea este încă 
nesigură și tulbure, nu voi nega mărturia pusă pe seama mea; se 
prea poate să fi fost văzut în noaptea aceea de spaimă, pe la ora 
unsprezece si jumătate, la bariera orașului Gainsville, 
îndreptându-mă împreună cu Warren în direcţia Mlaștinii Marelui 
Chiparos. Afirm în cunoștință de cauză că atât eu, cat și prietenul 
meu, căram în spate lămpi electrice, cazmale și un fir metalic, 
făcut sul, de care erau fixate niște aparate ciudate. Afirm pentru 
că toate aceste obiecte au avut un rol în singura, dintre scenele 
respingătoare pe care le-am trăit, ce a rămas gravată în memoria 
mea răvășită. Cât privește ceea ce a urmat și motivul pentru care 
am fost găsit singur, într-o stare de completă năuceală, pe malul 
râpos al mlaștinii, trebuie să insist asupra faptului că nu-mi 
amintesc nimic în afară de ceea ce de nenumărate ori v-am 
explicat. Îmi spuneţi că nu există nimic în această mlaștină, sau 
în vecinătatea sa, care să poată constitui decorul 
înspăimântătoarei mele povestiri. Tot ceea ce va pot răspunde la 
aceasta este că nu știu nimic mai mult decât ceea ce v-am 


descris. A fost o halucinație sau poate un coșmar - sper cu 
ardoare să fi fost așa - însă asta e tot ce ţin minte din acele ore 
tulburi și din tot ceea ce a avut loc după ce am ieșit din câmpul 
vizual al oamenilor. De ce Harley Warren n-a revenit odată cu 
mine, doar el însuși, umbra sa, sau ceva fără nume ce nu se poate 
descrie, ne-ar putea spune. 

După cum v-am relatat mai înainte, cercetările fatale ale lui 
Harley Warren mi-au fost bine cunoscute și am colaborat partial 
la ele. 

Din imensa sa colecţie de cărţi ciudate și rare, consacrate unor 
subiecte blestemate, citisem tot ceea ce era scris în limba pe care 
o stăpâneam, dar cele care îmi erau accesibile reprezentau un 
număr infim în comparaţie cu celelalte, redactate în limbi pe care 
nu le cunoșteam. Printre acestea din urmă, mi se pare că multe 
erau redactate în arabă. Cât privește cartea inspirată de diavol, 
cea care a declanșat sfârșitul - acea carte pe care Warren a luat- 
o cu el în afara lumii, îndesată în buzunar - nu am văzut nicăieri 
ceva asemănător caracterelor cu care era culeasă, iar prietenul 
meu n-a consimţit niciodată să-mi incredinteze tâlcul pe care îl 
fereca. Cât despre natura studiilor noastre - trebuie să vă repet 
că acum nu mai posed înțelegerea lor completă? Într-un fel, mi se 
pare cât se poate de avantajos pentru mine să nu mai știu, căci 
am realizat aceste studii înfricoșătoare mai mult dintr-o atracţie 
amestecată cu dezgust, decât dintr-o vocaţie autentică. 

Warren mă domina dintotdeauna și mi se întâmpla chiar să mă 
tem de el. Imi amintesc chipul lui ars de febră, din noaptea 
înspăimântătorului eveniment, în timp ce îmi împărtășea dintr-o 
suflare teoria sa, explicându-mi de ce anumite cadavre își menţin 
în mormânt carnatia tare și intactă timp de un mileniu. In 
prezent, nu pot să mă mai tem de Warren, căci presupun că a 
cunoscut grozăvii care depășesc știința mea. Acum, mă tem 
pentru el. 

Odată mai mult, afirm că nu aveam o idee precisă despre ceea 
ce urma să fie țelul nostru în acea noapte. Acel tel era cu 
siguranţă legat de cartea pe care Warren o purta în buzunar - 
acea carte veche, cu caractere indescifrabile, care îi sosise din 
India cu o lună mai devreme - dar jur că nu știam ce nădăjduiam 
să descoperim. Martorul vostru susţine că ne-a văzut la bariera 
din Gainsville, făcându-ne drum spre Mlaștina Marelui Chiparos. 


Se prea poate, deși nu îmi amintesc lămurit acest fapt. Singura 
mea amintire, parcă gravată cu fier roșu în suflet, se leagă de o 
singură scenă, care probabil că s-a desfășurat mult după miezul 
nopții, palidul pătrar de Luna se inaltase foarte sus pe cerul 
incetosat. 

Ne gaseam intr-un cimitir de demult, atat de vechi incat ma 
infioram la vederea atator marturii dintre cele mai felurite ale 
unor timpuri stravechi. Se afla intr-o vale adanca si umeda, 
acoperită cu ierburi, mușchi și buruieni cu tulpini târâtoare, intr- 
o vale învăluită într-o miasma nedeslușită, pe care imaginaţia 
mea frivolă o asocia, în mod cu totul absurd, mirosului de piatră 
putrezită. Semnele delăsării și declinului se arătau la tot pasul și 
eram obsedat de ideea că eu și Warren suntem primele făpturi în 
viață care tulburam această liniște moartă de secole. Deasupra, 
dincolo de marginea văii, îngânduratul vârf al Lunii în declin se 
arăta înfășurat în aburi dezgustători, care păreau să se înalțe de 
sub pământ, din vagauni nestiute. La lumina slabă și 
tremuratoare a razelor de lună puteam sa deslușesc un 
monstruos ansamblu de dale antice, urne, cenotafe! și faţade de 
mausolee acoperite de mușchi și de pete de umezeală. Toate 
aceste monumente, pe jumătate ascunse de vegetaţia insalubră, 
abundentă și compactă, se prefăceau în ruine. 

Prima imagine a propriei mele prezenţe în mijlocul acestei 
îngrozitoare necropole am păstrat-o din clipa când Warren și cu 
mine ne-am oprit în fata unui vechi mormânt, în parte ruinat, si 
am lăsat să cadă la pământ o greutate pe care aparent o cărasem 
fără să știm. De-abia acum îmi dau seama că eram echipat cu o 
lampă electrică și două cazmale, în timp ce tovarășul meu se 
încărcase cu instalaţia unui telefon portativ. Nu am schimbat 
nicio vorbă, locul în care ne aflam și treaba care ne aștepta 
părându-ne cunoscute. Ne-am luat lopetile și am început sa dam 
la o parte fără întârziere iarba, bălăriile și pământul care 
acoperiseră străvechiul mormânt. După ce am dezgolit întreaga 
suprafață, compusă din trei lespezi imense de granit, ne-am tras 
câţiva pași mai la o parte și Warren păru să se dedice unui calcul 
mental. Se întoarse, în sfârșit, la mormânt și, folosindu-și 


1 Monument funerar ridicat în amintirea unei persoane decedate 
ale cărei oseminte se găsesc în alt loc sau au dispărut. 


cazmaua ca pe un levier, se opinti să ridice lespedea cea mai 
apropiată, aflată sub o grămadă de pietre năruite care probabil 
făcuseră odinioară parte dintr-un monument. Nu reuși și-mi făcu 
semn să-i vin în ajutor. În cele din urmă, forțele noastre reunite 
au desprins piatra, pe care apoi am săltat-o și am răsturnat-o pe 
o parte. 

Lespedea odată mutată din loc, apăru o deschizătură 
întunecoasă, de unde izbucniră gaze si miasme atât de 
dezgustatoare, incat, ingretosati, am dat inapoi in graba. Dupa 
un timp, cand exhalatiile deveniră mai suportabile, ne-am 
apropiat din nou de acel soi de gura a umbrei. Lanternele noastre 
luminara palierul superior al unei scari de piatra, pe treptele 
careia se scurgea din adancul pamantului, picatura cu picatura, o 
licoare dezgustatoare. Pereti mustind de umezeala, acoperiti cu o 
crusta de salpetru, strajuiau aceste trepte. 

Memoria mea inregistreaza in aceasta clipa amintirea primelor 
cuvinte pe care mi le-a adresat Warren, cu vocea sa plina, de 
tenor, pe un ton ramas in mod straniu neschimbat, in ciuda 
decorului inspaimantator care ne inconjura: 

— Regret, spuse, ca sunt nevoit sa-ti cer sa ramai la suprafata, 
dar ar fi o crima sa ingadui cuiva cu nervii atat de slabi ca ai tai 
sa coboare acolo. Nu iti poti inchipui, chiar din ceea ce ai citit 
sau am putut să-ţi povestesc, lucrurile pe care trebuie să le fac si 
să le văd. Este o muncă de diavol, Carter, și mă îndoiesc că, fără 
a avea nervii tari, cineva ar putea fi martor la toate acestea până 
la capăt și că s-ar putea întoarce de acolo nu numai zdravăn la 
minte, ci și viu. Nu vreau, cu niciun chip, să te jignesc, și cerul 
mi-e martor cât de fericit sunt să te am alături, dar simţul 
responsabilitatii îmi interzice să trag cu mine spre acest infern, 
spre o moarte probabilă sau o probabilă nebunie, un pachet de 
nervi de soiul tău. Iti jur că nici nu-ți trece prin cap despre ce 
poate fi vorba, dar îţi făgăduiesc să te ţin la curent, prin telefon, 
cu fiecare dintre mișcările mele. După cum vezi, am destul fir 
pentru a ajunge în centrul Pământului și a reveni de acolo! 

Îmi mai sună și acum în minte acele cuvinte, rostite cu un 
desăvârșit sânge rece, și îmi amintesc protestele mele. Se pare 
că tineam cu disperare să-mi însoțesc prietenul în acele 
profunzimi sepulcrale, dar el se dovedi neînduplecat. O clipă, 
chiar, mă ameninţă că va abandona expediţia, dacă voi continua 


să stărui. Această ameninţare își făcu efectul, căci el singur 
deţinea cheia Jucrului. Este tot ceea ce-mi pot aminti, neștiind 
nimic mai mult despre natura lucrului pe care ne străduiam să-l 
descoperim. După ce am fost forțat să accept, cu regret, să-i fac 
pe plac, Warren luă de la mine bobina și o legă la aparate. La 
ordinul său, am luat unul dintre ele și m-am așezat pe o piatră 
funerară decolorată de vreme, foarte aproape de deschizătura 
proaspăt dezvelită. Apoi, Warren îmi strânse mâna, săltă pe umăr 
firul făcut sul și dispăru înăuntrul indescriptibilului osuar. 

O clipă, am mai putut zări licărirea lămpii și auzi fâșâitul firului 
care se desfășura în spatele lui, dar, curând, această licărire 
dispăru deodată și sunetul se stinse la fel de repede, de parcă 
Warren s-ar fi pierdut brusc pe acea scară de piatră, după o 
cotitură neașteptată. Rămăsesem singur și încă gata, totuși, să 
cobor în acele adâncuri necunoscute, atât de apropiate de 
malurile verzi ale căror întinderi fermecate se așterneau sub 
lumina obosită a acelui cretos clar de lună. 

In liniștea părăsită a acestei cetăţi a morţii, albă și pustie, în 
mintea mea incolteau cele mai îngrozitoare năluciri, în timp ce 
mormintele și straniile monolite păreau să se pătrundă de un duh 
mârșav. Umbre amorfe păreau să se ascundă în cele mai 
întunecate colţuri ale văii potopite de bălării, păreau să se 
furișeze iute si tiptil, ca o procesiune într-un ceremonial 
blasfematoriu, și păreau să treacă pragul mormintelor putrezind 
pe colină; umbre care nu puteau fi alungate de apariţia acestui 
palid clar de lună. 

Periodic, îmi consultam ceasul la lumina lanternei, ciulind 
neobosit urechea la telefon. Timp de un sfert de oră, n-am auzit 
nimic. Apoi, un zgomot slab se inalta din aparat si, cu o voce 
încordată, mi-am chemat prietenul din inima adâncurilor. Oricât 
de tulburat aș fi fost în acele clipe, nu eram pregătit, totuși, 
pentru spusele care urcară din străfundurile lumii de dincolo, 
rostite cu un glas atât de îngrijorat și de tulburat cum niciodată 
până atunci nu auzisem ieșind din gura lui Harley Warren. 
Warren care, cu putin timp înainte, se despartise de mine cu 
atâta sânge rece mă chema acum din adâncurile acelei genuni, 
cu un murmur mai sinistru decât cel mai strident strigăt: 

— Dumnezeule, dacă ai putea să vezi și tu ceea ce văd eu 
acum! ... 


Am deschis gura, dar nu am reușit să scot niciun sunet. Lipsit 
de glas, nu-mi mai rămase decât să aștept. Apoi, alte cuvinte 
îngrozite ajunseră până la mine: 

— Carter, este înspăimântător, este monstruos, de necrezut! 

Glasul îmi reveni brusc și am revărsat în microfon un torent de 
întrebări precipitate, repetând într-una în spaima mea: 

— Warren, ce e? Ce e? 

Vocea prietenului meu urcă din nou, răgușită de frică și 
cuprinsă de disperare: 

— Nu pot să-ţi povestesc, Carter! Asa ceva nici nu-ţi poate 
trece prin gând, n-am curajul să-ți povestesc. Niciun om ce 
ajunge să cunoască așa ceva nu poate să supravieţuiască. 
Dumnezeule mare! Nici în vis nu mi-am închipuit așa ceva... 

Din nou se făcu liniște în receptor, în timp ce din partea mea 
se revărsa un torent nestăvilit de întrebări înfrigurate, apoi sosi 
vocea lui Warren, pătrunsă de o uimire fără margini: 

— Carter, pentru numele lui Dumnezeu, așează lespedea la loc 
și pune-te la adăpost dacă poţi. Repede! Lasă totul baltă, n-avea 
altă grijă decât să scapi de aici. Este singura ta salvare! Fă ce-ţi 
spun și nu mai cere explicaţii! 

Auzisem, dar nu eram în stare decât să repet întrebările mele 
frenetice. Deasupra, mă împresurau mormintele, întunericul, 
umbrele; dedesubt, pândeau primejdii depășind orice imaginaţie 
omenească; prietenul meu, se expusese, totuși, unui pericol mult 
mai mare decât mine; și cu toată frica, am simţit o vagă iritare la 
gândul că el putea mă creadă în stare să-l părăsesc în astfel de 
împrejurări. În aparat urca un zumzet slab, apoi, după un 
moment de liniște, un strigat jalnic al lui Warren: 

— Ia-ţi talpasita! Pentru numele lui Dumnezeu, pune lespedea 
la loc si ia-ti talpasita, Carter! 

Ceva din argoul pueril al prietenului meu vadea o spaima atat 
de evidenta, incat ma facu sa-mi recapat ca prin minune sangele 
rece. Am luat o hotarare brusca si am strigat in receptor: ,,Curaj, 
Warren! Sosesc imediat!”. La aceasta propunere, tonul vocii 
prietenului meu se schimba intr-un strigat de adanca disperare: 

— Sa nu faci asta, nu poti intelege; este prea tarziu. Si totul e 
numai din vina mea. Pune lespedea la loc si fugi. Nici tu, si 
nimeni altcineva nu mai poate face nimic acum. 

Tonul se schimba din nou, incarcandu-se de o sonoritate 


blândă, de o resemnare fără speranţă, în timp ce rămânea 
îngrijorat în privinţa mea: 

— Repede, până nu e prea târziu! 

N-am catadicsit să-l ascult. Voiam să înfrâng starea de 
paralizie care mă pironea în loc și, îndeplinindu-mi făgăduiala, să 
mă năpustesc în adâncuri, în ajutorul său, dar murmurul care 
urma mă găsi încă incapabil să mă mișc, încătușat de o groază 
fără margini: 

— Carter, grăbește-te! Nu te mai frământa zadarnic. Trebuie 
sa pleci. Mai bine unul, decât doi. Lespedea! 

Tăcere. Apoi un clinchet, apoi vocea slabă a lui Warren: 

— Acum aproape s-a sfârșit. Nu-mi face aceste clipe și mai 
grele. E în joc viaţa ta, acoperă aceste trepte blestemate și fugi! 
Pierzi timpul, Carter. Un timp atât de lung, Carter... Nu te voi 
mai revedea. 

Aici, șoapta lui Warren se amplifică într-un strigat care, 
treptat, se transformă într-un urlet plin de o groază urcată din 
negura vremii: 

— Blestemate fie aceste lucruri infernale - Legiuni - 
Dumnezeule - Ia-ţi talpasita! la-ti talpasita! IA-TI TALPASITA! 

Apoi, se asternu liniștea. Nu știu cât, o veșnicie parca, am 
rămas întins pe jos, năucit, suspinând, șoptind, chemând, 
strigând în receptor. De mii și mii de ori, de-a lungul acestei 
veșnicii, am suspinat, șoptit, strigat, urlat: „Warren, Warren! 
Răspunde-mi, ești acolo?” 

Atunci s-a năpustit asupra mea groaza finală. Lucrul de 
necrezut, de negândit, de nerostit. Am spus că o veșnicie părea 
să se fi scurs de când Warren îmi adresase urlând ultimul său 
avertisment disperat, de când doar propriile mele strigăte mai 
spărgeau înfricoșătoarea tăcere, dar, după un timp, un nou tarait 
în receptor mă făcu să ciulesc urechile. Am strigat din nou: 

— Warren, ești acolo? 

Drept răspuns, am auzit lucrul care a asmutit această amnezie 
asupra minţii mele. Nu pot, domnilor, să vă reproduc acest Jucru, 
această voce, după cum nici nu mă pot hazarda să îl descriu 
detaliat, pentru că aceste prime cuvinte m-au smuls din starea de 
luciditate și m-au proiectat într-un fel de vid mental, stare care 
nu a încetat decât odată cu deșteptarea mea la spital. Să vă spun 
că vocea era profundă, surdă, gelatinoasa, îndepărtată, 


supranaturală, neomenească, fantomatică? Ce-aș putea spune? 
Acesta a fost sfârșitul experienţei mele și acesta este sfârșitul 
istorisirii mele. Am ascultat această voce zăcând trântit pe jos, 
năucit, printre monumentele în ruină și mormintele năruite, 
printre șirurile de vegetaţie și aburii incarcati de miasme, într-un 
cimitir necunoscut din străfundurile unei văi. Am auzit această 
voce, tasnind din adâncurile cele mai îndepărtate ale acestui 
blestemat mormânt deschis, în timp ce urmăream din ochi 
amorfe umbre necrofage dansând sub un infernal asfintit de lună. 
Si iată ce mi s-a spus: 
— Cretinule, Warren a MURIT! 


